Adam Renheim

Adam Renheim (født 7. september 1989 i Lima) er en svensk profesjonell snøskuterkjører, som konkurrerer i skutercross.

Han debuterte i X Games under Vinter-X Games Aspen 2014, hvor han kom på 6.-plass i «SnoCross». Året etter, under Vinter-X Games Aspen 2015, kom han på 4.-plass i samme øvelse. Renheim tok sin første X Games-medalje med sølv under Vinter-X Games Aspen 2016, bak amerikanske Tucker Hibbert, og gjentok bedriften året etter under Vinter-X Games Aspen 2017.

Renheim har blitt svensk nasjonal mester fem ganger (skutercross 2012, 2013 og 2014 - stadioncross 2013 og 2018), og har vunnet verdensmesterskapet i skutercross seks ganger (2013, 2014, 2016, 2017, 2018 og 2019).

Referanser

Eksterne lenker 
 
 
 

Svenske snøskuterkjørere
Svenske mestere
Svenske deltagere i X Games
Personer fra Malung-Sälens kommun